open-index/open-wikipedia-markdown huggingface dataset:
নাগাঙ্গম বালা দেবী

**নাগাঙ্গম বালা দেবী** (জন্ম ২ ফেব্রুয়ারি ১৯৯০) একজন ভারতীয় নারী ফুটবলার যিনি ভারত জাতীয় মহিলা ফুটবল দল ও মণিপুর মহিলা ফুটবল দল এর হয়ে ফরোয়ার্ড অবস্থানে খেলেন। তিনি ভারত জাতীয় মহিলা ফুটবল দলের অধিনায়ক ছিলেন। তিনি ভারতীয় মহিলা লিগে ইস্টার্ন স্পোর্টিং ইউনিয়নের হয়ে কোয়ালিফায়ার রাউন্ড খেলেছিলেন।

## জীবনী
মণিপুরে জন্মলাভের পর নাগাঙ্গম বালা দেবী মূলত ছেলেদের সাথে ফুটবল খেলেই বেড়ে ওঠেন। ২০০২ সালে আসামে অনুষ্ঠিত অনূর্ধ্ব–১৯ মহিলা চ্যাম্পিয়নশিপে তিনি মণিপুর ইউ১৯ দলের হয়ে অংশ নেন। এই টুর্নামেন্ট শেষে তাকে শ্রেষ্ঠ খেলোয়াড় হিসেবে আখ্যায়িত করা হয়। পরের বছর ২০০৩ সালেও তাকে একই উপাধিতে ভূষিত করা হয়। অনূর্ধ্ব–১৭ পর্যায়ে তাকে তার রাজ্যের সর্বোচ্চ গোলদাতা পুরস্কার দেয়া হয়। দেবী ভারতীয় মহিলা ফুটবল চ্যাম্পিয়নশিপে মণিপুর সিনিয়র মহিলা দলের প্রতিনিধিত্ব করেন। ২০১৪ সালে মহিলা ফুটবল চ্যাম্পিয়নশিপে তার রাজ্যের জয়লাভের পেছনে তার বিশেষ ভুমিকা রয়েছে,যেখানে ফাইনাল ম্যাচে মণিপুর ওড়িশাকে ৩–১ গোলে পরাজিত করে। ২০১০ সালের পর এটিই মনিপুরের প্রথম চ্যাম্পিয়নশিপ জয় আর তাদের মোট ২০টি বিজয়ের মধ্যে ১৭তম। মণিপুরের হয়ে খেলার সময় তিনি ভারতীয় অধিনায়ক ও এআইএফএফ মহিলা প্লেয়ার অফ দ্যা ইয়ার অনিয়াম বেম্বেম দেবীর সঙ্গে খেলেছেন। তিনি সাত ম্যাচে ২৯ গোল করে টুর্নামেন্ট শেষ করেন।

২০১৫ ন্যাশনাল গেমস অফ ইন্ডিয়ায় দেবী তার রাজ্যের প্রতিনিধিত্ব করেন এবং তারা স্বর্ণপদক অর্জন করে। কর্পোরেট স্টেডিয়ামে ওড়িশার বিরুদ্ধে ফাইনালে তার গোল দলকে ১–১ সমতায় ফেরায়। পরে পেনাল্টিতে তার দল ৪–২ গোলে জয়লাভ করে।.

## ব্যক্তিগত জীবন
একজন আধা-পেশাদার ফুটবলার দেবী, মণিপুর পুলিশ বিভাগে মহিলা পুলিশ হিসেবে চাকরি করেন। তিনি অইনাম থাম্বাল মারিক কলেজ, অইনাম থেকে পড়াশুনা শেষ করেন।

## সম্মাননা

## ভারত

* সাফ নারী চ্যাম্পিয়নশিপ (৩): ২০১০, ২০১৪, ২০১৬
* সাউথ এশিয়ান গেমস (২টি স্বর্ণপদক): ২০১০, ২০১৬

### ব্যক্তিগত

* ২০১৪ এআইএফএফ ওমেনস প্লেয়ার অফ দ্যা ইয়ার
* ২০১৫ এআইএফএফ ওমেনস প্লেয়ার অফ দ্যা ইয়ার

## তথ্যসূত্র


## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:ভারতীয় মহিলা লিগের খেলোয়াড়
বিষয়শ্রেণী:ভারতীয় নারী ফুটবলার
বিষয়শ্রেণী:নারী ফুটবল আক্রমণভাগের খেলোয়াড়
বিষয়শ্রেণী:ভারতের আন্তর্জাতিক নারী ফুটবলার
বিষয়শ্রেণী:২০১৪ এশিয়ান গেমসের ফুটবলার
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:২০২২ এশিয়ান গেমসের ফুটবলার
বিষয়শ্রেণী:মণিপুরের নারী ক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
পায়েল দে

**পায়েল দে**   টেলিভিশনের সোপ অপেরা সিরিয়াল *দুর্গা* ও *বেহুলায়*  তার কাজের জন্য পরিচিত একজন বাঙালি অভিনেত্রী, যেখানে তিনি কেন্দ্রীয় চরিত্রে অভিনয় করেছিলেন। দুটি সিরিয়ালই স্টার জলসায় প্রচারিত হয়েছে।

## অভিনয় জীবন
এই সুন্দরী অভিনেত্রী ১৪ বছর ধরে অভিনয় করছেন। তিনি কলেজে পড়াশোনা করার সময় তার কর্মজীবন শুরু করেন। তিনি কলকাতা বিশ্ববিদ্যালয়ে পড়েছেন।'সাহিত্যের সেরা সময়' এর মাধ্যমে পায়েল তার অভিনয় জীবন শুরু করেন। পরে, তিনি জনপ্রিয় টেলিভিশন ধারাবাহিক 'একদিন প্রতিদিন' এ অভিনয় করেন। 'দুর্গা' এ অভিনয় করে পায়েল একটি পারিবারিক নাম হয়ে উঠেন। তিনি তার অভিনয় দক্ষতার জন্য ভাল প্রশংসিত। দুর্গা ও বেহুলার  *পরে* , তিনি তারকাবহুল সিরিজ বধূ কোন আলো লাগল চোখে  তে   আলো মৈত্র হিসাবে অভিনয় করেন যা স্টার জলসাতে প্রচারিত হয় ।  তিনি *মা দুর্গা* (কালার্স বাংলা), *তবু মনে রেখো* (জি বাংলা), *অর্ধাঙ্গিনী* (স্টার জলসা) এবং *[[জাহানারা (টিভি সিরিজ)]]* (কালার্স  বাংলা) এর পার্শ্ব চরিত্রে অভিনয় করেছেন। তার অভিনীত প্রথম পূর্ণদৈর্ঘ্য চলচ্চিত্র  *মায়াবাজার*। তিনি যশ দাশগুপ্ত ও *সঞ্জনা*  অভিনীত বাংলা চলচ্চিত্র *ফিদাতে  ডাবিং*   করেছেন। এছাড়াও তিনি  কালার্স বাংলার ২০১৫  ও ২০১৬ সালের  মহালয়া  *দুর্গা দুর্গতিনাশিনী* এবং *মহিষাসুরমর্দিনীতে*  মা দুর্গার চরিত্রে অভিনয় করেন।

## ব্যক্তিগত জীবন
অভিনয়ের প্রথম দিনগুলিতে হাওড়ার এই মেয়েকে অনেক সমস্যার মোকাবিলা করতে হয়েছিল।  লম্বা না হওয়ায় তাকে অনেক কথা শুনতে হয়েছিল। কিন্তু তিনি কাজের মাধ্যমে তার সমালোচকদের উত্তর দেওয়ার সিদ্ধান্ত নেন। আর তিনি এখন বাংলা টেলিভিশন শিল্পের অন্যতম সফল অভিনেত্রী। ২০১২ সালের ৩ ফেব্রুয়ারি , তিনি একটি টেলিফিল্ম 'সকল কাঁটা ধন্য করে' তে অভিনয় করেছিলেন।  সেখানে তার সহ অভিনেতা দ্বৈপায়ন দাসকে তিনি বিয়ে করেন ২০১২ সালের ০৩ ফেব্রুয়ারি। ২০১৯ সালের ৩ এপ্রিল তিনি একটি পুত্রসন্তানের জন্ম দেন।

## চলচ্চিত্রের তালিকা

## পুরস্কার
*স্টার জলসা পরিবার অ্যাওয়ার্ড ২০১৩ (সেরা বৌমা)(বধূ কোন আলো লাগলো চোখে)(আলো মৈত্র)
*টেলি সম্মান অ্যাওয়ার্ডস ২০১৩(সেরা জুটি)(বধূ কোন আলো লাগলো চোখে)(আলো মৈত্র ও সৌরভ মৈত্র )
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৮৬-এ জন্ম
জীজাবাঈ

**জীজাবাঈ শাহাজি ভোশালে** (১২ জানুয়ারী ১৫৯৮ – ১৭ জুন ১৬৭৪), যিনি *রাজমাতা জীজা বাঈ* নামে খ্যাত, মারাঠা সাম্রাজ্যের প্রতিষ্ঠাতা শিবাজির মাতা। তিনি সিন্ধখেদের লাখুজি যাদব রাও এর কন্যা।

## ইতিহাস
জীজা বাঈ ১৫ জানুয়ারি ১৫৯৮ তারিখে সিন্ধখেদের কাছে দেওলগাঁওএ জন্মগ্রহণ করেন। বর্তমানে এটি মহারাষ্ট্রের বুলধানা জেলায় অবস্থিত। তার মায়ের নাম মাহালসাবাঈ। অতি অল্প বয়সে ভেরুল গ্রামের মালোজি ভোসলের পুত্র শাহাজি ভোসলের সঙ্গে তার বিয়ে হয়। মালোজি ভোসলে আদিল শাহী সুলতানদের অধীনে একজন সেনাপতি হিসেবে কর্মরত ছিলেন।

জীজা বাঈএর শ্বশুর মালোজি ভোসলে জীজা বাঈএর পিতা লাখুজিরাও যাদব এর অধীনে একজন সৈনিক হিসেবে কর্মজীবন শুরু করেন। জীজা বাঈএর বাবার পরিবার তাদের অঞ্চলে যথেষ্ট প্রভাবশালী ছিল, অন্যদিকে তার স্বামীর পরিবার তখন ধীরে ধীরে গুরুত্বলাভ করছিল। জীজা বাঈ ছয় সন্তানের জন্ম দেন যাদের মধ্যে চারজন শৈশবেই মারা যায়। কেবলমাত্র দুই পুত্র শম্ভাজি আর শিবাজি বয়ঃপ্রাপ্ত হয়েছিলেন।

১৭ জুন ১৬৭৪ তারিখে জীজাবাঈ মারা যান.

## সাংস্কৃতিক উল্লেখ
থাম্ব|১৯৯৯ সালে একটি ভারতীয় ডাকটিকিটে জীজা বাঈ

* জীজা বাঈকে আজও একজন আদর্শ মা হিসেবে গণ্য করা হয় বিশেষত মহারাষ্ট্রে। পুত্র শিবাজিকে প্রতিপালনের বিভিন্ন বিষয় লোকাচার গল্পে উঠে এসেছে।
* ২০১১ সালে নির্মিত সিনেমা "*রাজমাতা জীজাউ* " জীজা বাঈএর জীবনচরিত নিয়ে তৈরী।

## আরও দেখুন

* List of Maratha dynasties and states
* Maratha clan system
* Bhosale
* Maratha Kranti Morcha

## তথ্যসূত্র


বিষয়শ্রেণী:মারাঠি ব্যক্তি
বিষয়শ্রেণী:১৬৭৪-এ মৃত্যু
বিষয়শ্রেণী:১৫৯৮-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:ভারতীয় রাজকীয় নারী
বিষয়শ্রেণী:১৬শ শতাব্দীর ভারতীয় নারী
বিষয়শ্রেণী:১৭শ শতাব্দীর ভারতীয় নারী
২০১৮ কমনওয়েলথ গেমসের পদক তালিকা

২০১৮ কমনওয়েলথ গেমস, আনুষ্ঠানিকভাবে একবিংশ কমনওয়েলথ গেমস, একটি আন্তর্জাতিক বহু-ক্রীড়া ইভেন্ট যেটি ২০১৮ সালের ৪ থেকে ১৫ এপ্রিল পর্যন্ত অস্ট্রেলিয়ার, কুইন্সল্যান্ডের, গোল্ড কোস্টে অনুষ্ঠিত হয়।

স্বাগতিক জাতি হিসেবে অস্ট্রেলিয়া ৮০টি সোনা, ৫৯টি রৌপ্য এবং ৫৯টি ব্রোঞ্জসহ মোট ১৯৮টি পদক নিয়ে প্রতিযোগিতায় আধিপত্য বিস্তার করে। 
## পদক তালিকা



## তথ্যসূত্র

বিষয়শ্রেণী:২০১৮ কমনওয়েলথ গেমস
বিষয়শ্রেণী:কমনওয়েলথ গেমসের পদক তালিকা
ডিমলা রাণী বৃন্দারাণী সরকারি উচ্চ বিদ্যালয়

**ডিমলা রাণী বৃন্দারাণী সরকারি উচ্চ বিদ্যালয়** নীলফামারী জেলার ডিমলা উপজেলার একটি সরকারি মাধ্যমিক বিদ্যালয়। এটি ডিমলা আর.বি.আর স্কুল বা ডিমলা হাইস্কুল নামেও পরিচিত। এটি বর্তমানে একটি বালক উচ্চ বিদ্যালয়। বিদ্যালয়টি ১৯১৭ খ্রিষ্টাব্দে প্রতিষ্ঠিত হয়। এর বর্তমান ভারপ্রাপ্ত প্রধান শিক্ষক হলেন মোঃ নুর আলম সিদ্দিকী ।

## ইতিহাস
ডিমলা রাণী বৃন্দারাণী বিদ্যালয়টি ১৯১৭ খ্রিষ্টাব্দে প্রতিষ্ঠিত হয়। ১৯৮৫ খ্রিষ্টাব্দে এটি জাতীয়করণ করা হয়।

## ভর্তি প্রক্রিয়া
প্রতি বছর ডিসেম্বর মাসের শেষের দিকে ৬ষ্ঠ শ্রেণীতে ভর্তির জন্য ভর্তি পরীক্ষা অনুষ্ঠিত হতো। কিন্তু কোভিড ১৯ পরবর্তী সময় থেকে লটারির মাধ্যমে ভর্তি প্রক্রিয়া পরিচালনা করা হয়।

## শিক্ষা কার্যক্রম
এখানে বিজ্ঞান ও  মানবিক শাখায় শিক্ষার্থী ভর্তি করানো হয়।

## সহ-শিক্ষা কার্যক্রম
* বার্ষিক ক্রীড়া প্রতিযোগিতা 
* সাংস্কৃতিক সংগঠন

## তথ্যসূত্র

বিষয়শ্রেণী:নীলফামারী জেলার বিদ্যালয়
বিষয়শ্রেণী:১৯১৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯১৭-এ ভারতে প্রতিষ্ঠিত
২০১৯-এ ভারত

**২০১৯-এ [[ভারত|ভারতে]]** সংঘটিত হওয়া ঘটনাবলির সংক্ষিপ্ত সার এটি।

## রাষ্ট্রীয় দায়িত্বে
*প্রধানমন্ত্রী - নরেন্দ্র মোদি
*রাষ্ট্রপতি - রাম নাথ কোবিন্দ
*উপরাষ্ট্রপতি - ভেংকাইয়া নাইডু

## ঘটনাবলি
### জানুয়ারি
* ২ জানুয়ারি - ভারত সরকার দেনা ব্যাংক ও বিজয় ব্যাংকের সাথে ব্যাংক অব বরোদার মার্জারিকরণ অনুমোদন করে।
*৩ জানুয়ারি - রাজ্যসভা **ন্যাশনাল কাউন্সিল ফর টিচার এডুকেশন (অ্যামেন্ডমেন্ট) বিল** পাস করে।

### ফেব্রুয়ারি
* ৩ ফেব্রুয়ারি - ভারতের বিহারে ট্রেন দুর্ঘটনায় সাত জন নিহত।
* ১৪ ফেব্রুয়ারি - ভারতের জম্মু কাশ্মীরের পুলওয়ামা জেলায় সন্ত্রাসবাদীদের এক আত্মঘাতী বোমা হামলায় ভারতের সেন্ট্রাল রিজার্ভ পুলিশ ফোর্সের অন্তত ৪০ জনের মৃত্যু ঘটে।
*২৬ ফেব্রুয়ারি - ভারতীয় বিমানবাহিনী পাকিস্তানের বালাকোটে বিমান হামলা চালায়। ভারতীয় সূত্র অনুসারে, বিমানগুলি বালাকোটে একটি জইশ-ই-মুহাম্মদ পরিচালিত জঙ্গি ক্যাম্প আক্রমণ করে এবং বিমান হামলা চলাকালে প্রায় ২০০ থেকে ৩০০ সন্ত্রাসবাদী নিহত হয়।

### মার্চ
*১ মার্চ - ভারতীয় বিমান বাহিনীর উইং কমান্ডার অভিনন্দন বর্তমানকে তাঁর নিজের দেশে ফেরত পাঠায় পাকিস্তান।
* ৫ মার্চ - ভারতের জিএসপি সুবিধা বাতিল করার ঘোষণা দেয় মার্কিন যুক্তরাষ্ট্র।

## মৃত্যু
### জানুয়ারি
*৩ জানুয়ারি - দিব্যেন্দু পালিত, 
বিখ্যাত বাঙালি কবি।  (জ. ১৯৩৯)

### মার্চ
*১ মার্চ - ধৃতিকান্ত লাহিড়ী চৌধুরী, বাঙালি প্রকৃতিবিদ।  (জ. ১৯৩১)

## তথ্যসূত্র

বিষয়শ্রেণী:২০১৯-এ ভারত
বিষয়শ্রেণী:দেশ অনুযায়ী ২০১৯
বিষয়শ্রেণী:২১শ শতাব্দীর বছরে ভারত
বিষয়শ্রেণী:২০১০-এর দশকে ভারত
বিষয়শ্রেণী:২০১৯-এ এশিয়া
ডিক সোয়াব

**ডিক ফ্রান্স সোয়াব** (জন্ম ১৭ই ডিসেম্বর, ১৯৪৪)  একজন ওলন্দাজ চিকিৎসক এবং স্নায়ুজীববিজ্ঞানী (মস্তিষ্ক গবেষক)। তিনি আমস্টারডাম বিশ্ববিদ্যালয়ের স্নায়ু জীববিজ্ঞান এর অধ্যক্ষ এবং ২০০৫ সাল অবধি নেদারল্যান্ড ইন্সটিউট ফর ব্রেইন রিসার্চের পরিচালক ছিলেন।

## জীবন
১৯৬৩ সালে সোয়াব আমস্টারডাম লাইসেয়াম থেকে স্নাতক করেছেন। ১৯৬৮ সালে তিনি আমস্টারডাম বিশ্ববিদ্যালয় ভেষজ বিদ্যার উপর ডক্টরেট ডিগ্রি এবং ১৯৭০ সালে তিনি নিউরোএন্ড্রোকাইনের উপর অধ্যক্ষ জে এরিয়েন্স কাপার্সের অধীনে পিএইচডি করেন এবং ১৯৭২ সালে তিনি মেডিক্যাল ডিগ্রি অর্জন করেন। ১৯৭৯ সালে তিনি আমস্টারডাম বিশ্ববিদ্যালয়ে স্নায়ুজীববিজ্ঞানের অধ্যক্ষ হিসেবে নিয়োগ পান।

১৯৮৫ সালে নেদারল্যান্ড ব্রেইন ব্যাংক প্রতিষ্ঠা করেন। যা মস্তিষ্কের রোগের উপর আন্তর্জাতিক মানের গবেষণা করে।

সোয়াব একজন নাস্তিক।

## গবেষণা
সোয়াব শারীরবিদ্যা এবং মস্তিষ্কের গাঠনিকবিন্যাস; বিশেষ করে মাতৃগর্ভে মস্তিষ্কের ক্রমবিকাশের সময় জৈব রাসায়নিক ক্রিয়াকলাপ ও হরমোনের প্রভাব নিয়ে নানাবিধ আবিষ্কারের জন্য সুপরিচিত। সোয়াবের গবেষণার আরেকটি উল্লেখযোগ্য ক্ষেত্র হলো মস্তিষ্কের গাঠনিক বিন্যাসের সাথে লিঙ্গ ভেদে মানুষের আচরণের পার্থক্যের বিষয়টি নিয়েও কাজ করেন এবং  রুপান্তরকামিতার সাথে যৌন অভিমুখিতা অর্থাৎ মানুষ সমকামী হবে না বিষমকামী হবে বিষয়টির সাথে মস্তিষ্কের গঠনের বিন্যাস এর মধ্যকার পার্থক্য নিয়ে গবেষণার ফলে তিনি আলোচনায় আসেন। সাম্প্রতিক সময়ে সোয়াব আলৎসহাইমারের রোগ বিষয়ে গবেষণা এবং হতাশা সংশ্লিষ্ট বিষয় নিয়ে গবেষণায় অধিক ব্যস্ত সময় কাটাচ্ছেন।
সোয়াবের কিছু গবেষণা বিতর্কের মুখে পড়ে। মস্তিষ্কের বিন্যাস এবং যৌন অভিমূখিতার মধ্যকার সংশ্লিষ্ট গবেষণার পরে তিনি বেশ কিছু হুমকি পান; যেখানে হুমকিদাতা মনে করেন, সোয়াব সমকামিতাকে জৈব অস্বাভাবিকতা অথবা যৌন বৈকল্য হিসেবে প্রতিপন্ন করেছেন। Swaab's view that neither free will nor metaphysical entities such as souls or spirits exist has also caused negative reactions among various religious groups. সোয়াব এজাতীয় সমালোচনার বিরুদ্ধে লাগাতার নিজের যুক্তি উপস্থাপন করতে থাকেন।

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:জীববিজ্ঞানী
বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জীবিত ব্যক্তি
বিষয়শ্রেণী:আমস্টারডাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:আমস্টারডামের লেখক
২০১৯-এ মালয়েশিয়া

**২০১৯-এ [[মালয়েশিয়া | মালয়েশিয়ায়]]** সংঘটিত হওয়া ঘটনাবলির সংক্ষিপ্ত সার এটি।

## রাষ্ট্রীয় দায়িত্বে
*রাজা 
**সুলতান মুহাম্মাদ পঞ্চম (১-৬ জানুয়ারি)
**আল-সুলতান আবদুল্লাহ (৩১ জানুয়ারি - বর্তমান)
*প্রধানমন্ত্রী - মাহাথির বিন মোহাম্মদ

## ঘটনাবলি
### জানুয়ারি
* ৬ জানুয়ারি - সুলতান মুহাম্মাদ পঞ্চম মালয়েশিয়ার পঞ্চদশ রাজা হিসেবে সিংহাসনে আরোহণ করেন।  
*৩১ জানুয়ারি : আল-সুলতান আবদুল্লাহ মালয়েশিয়ার ষোড়শ রাজা হিসেবে সিংহাসনে আরোহণ করেন।

## ফেব্রুয়ারি
* ৫ ফেব্রুয়ারি - ৬ ফেব্রুয়ারি : মালয়েশিয়ার চীনা বংশোদ্ভূত জনগোষ্ঠী চীনা নববর্ষ উদ্‌যাপন করে।

## তথ্যসূত্র

বিষয়শ্রেণী:মালয়েশিয়া
২০১৯-এ চীন

**[[২০১৯]]-এ [[চীন|চীনে]]** সংগঠিত হওয়া ঘটনাবলির সংক্ষিপ্ত সার এটি।

## রাষ্ট্রীয় দায়িত্বে

* রাষ্ট্রপতি - শি চিনফিং
* প্রধানমন্ত্রী - লি খছিয়াং

## ঘটনাবলি
### জানুয়ারি
* ৩ জানুয়ারি - চীনা মহাকাশযান চ্যাং ই-৪ প্রথম মানবসৃষ্ট মহাকাশযান হিসেবে চাঁদের অন্ধকার পৃষ্ঠে অবতরণ করে।
* ২৮ জানুয়ারি - মার্কিন যুক্তরাষ্ট্রের বিচার বিভাগ চীনা কোম্পানি হুয়াওয়ের বিরুদ্ধে প্রতারণার অভিযোগ আনে যা মার্কিন যুক্তরাষ্ট্র এবং চীনের মধ্যকার সম্পর্কে উত্তেজনা বৃদ্ধি করে।

## ফেব্রুয়ারি
*২৮ ফেব্রুয়ারি - কাশ্মীর ইস্যুতে ভারত পাকিস্তান উভয় দেশকেই শান্ত থাকার আহবান চীনের পররাষ্ট্রমন্ত্রীর।

## তথ্যসূত্র

বিষয়শ্রেণী:চীন
বিষয়শ্রেণী:২০১৯-এ এশিয়া
বিষয়শ্রেণী:দেশ অনুযায়ী ২০১৯
২০১৯-এ ইরান

থাম্ব|একটি রানওয়ে ইরানের বিমান
**[[২০১৯]]-এ [[ইরান|ইরানে]]** সংঘটিত হওয়া ঘটনাবলির সংক্ষিপ্ত সার এটি।

## রাষ্ট্রীয় দায়িত্বে
*সুপ্রিম লিডার - আলি খামেনেই
*রাষ্ট্রপতি - হাসান রুহানি

## ঘটনাবলি

### জানুয়ারি

### ফেব্রুয়ারি
*১৪ ফেব্রুয়ারি - সিরিয়ায় স্থিতিশীলতা প্রতিষ্ঠায় যৌথ উদ্যোগ গ্রহণে ঐক্যমত্যে পৌঁছায় রাশিয়া, তুরস্ক ও ইরান
* ১৩ ফেব্রুয়ারি - ইরানের সিস্তান ও বেলুচিস্তান প্রদেশে এক আত্মঘাতী বোমা হামলায় ইসলামিক রেভ্যুলেশনারি গার্ডের অন্তত ২৭ জন নিহত এবং ১৩ জন আহত হন।
*২২ ফেব্রুয়ারি - পারস্য উপসাগরের হরমুজ প্রণালীতে নৌ মহড়া চালায় ইরান।

## মার্চ
*১ মার্চ - ইরানের এক মহাসড়কে বাস উল্টে চালকসহ ৮ জন নিহত ও ৩৬ জন আহত হন।

## মৃত্যু
*২৯ জানুয়ারি - মোহাম্মদ নবি হাবিবি, রাজনীতিবিদ, তেহরানের সাবেক মেয়র।

## তথ্যসূত্র

বিষয়শ্রেণী:ইরান
বিষয়শ্রেণী:২০১৯-এ এশিয়া
বিষয়শ্রেণী:দেশ অনুযায়ী ২০১৯
২০১৯-এ শ্রীলঙ্কা

থাম্ব|ছবি-শ্রীলঙ্কা
**২০১৯-এ [[শ্রীলঙ্কা|শ্রীলঙ্কায়]]** সংঘটিত হওয়া ঘটনাবলির সংক্ষিপ্ত সার এটি।

## রাষ্ট্রীয় দায়িত্বে
*রাষ্ট্রপতি - মাইথ্রিপাল সিরিসেনা
*প্রধানমন্ত্রী  - রনীল বিক্রমাসিংহে

## ঘটনাবলি
### জানুয়ারি
### ফেব্রুয়ারি
*৬ ফেব্রুয়ারি : শ্রীলঙ্কার পার্লামেন্টে দেশটির প্রেসিডেন্ট মাইথ্রিপাল সিরিসেনা মাদক দ্রব্য সংক্রান্ত মামলার সর্বোচ্চ শাস্তি হিসেবে মৃত্যুদণ্ড চালু করার ঘোষণা দেন, যা কার্যকর হবে ২ মাসের মধ্যে। এর মাধ্যমে দেশটিতে মৃত্যুদণ্ডের উপর আরোপিত ৪৩ বছরের স্থগিতাদেশের অবসান ঘটে। 
*২৩ ফেব্রুয়ারি : এশিয়ার প্রথম দেশ হিসেবে দক্ষিণ আফ্রিকায় টেস্ট সিরিজ জয়ের কৃতিত্ব গড়ে শ্রীলঙ্কা জাতীয় ক্রিকেট দল। 

## তথ্যসূত্র

বিষয়শ্রেণী:শ্রীলঙ্কা
বিষয়শ্রেণী:দেশ অনুযায়ী ২০১৯
এশিয়ান অ্যাথলেটিকস অ্যাসোসিয়েশন

**এশিয়ান অ্যাথলেটিকস অ্যাসোসিয়েশন** হল এশিয়া মহাদেশে অ্যাথলেটিকস ক্রীড়া পরিচালনার জন্য মহাদেশীয় পর্ষদ। এর সদর দপ্তর সিঙ্গাপুরে অবস্থিত। এটি এশিয়ান অ্যাথলেটিকস চ্যাম্পিয়নশিপসহ বেশ কিছু মহাদেশীয় চ্যাম্পিয়নশিপের আয়োজন করে।

এশিয়ান অ্যাথলেটিকস অ্যাসোসিয়েশনের বর্তমান সভাপতি হলেন দালহান জামান আল হামাদ, তিনি ২০১৩ সালে নির্বাচিত হয়েছেন। এর পূর্বে ২০০০ - ২০১৩ সাল পর্যন্ত ভারতে সুরেশ কালমাড়ী সভাপতি ছিলেন।

## প্রতিযোগিতা
 
* এশিয়ান অ্যাথলেটিকস চ্যাম্পিয়নশিপ
* এশিয়ান ইনডোর অ্যাথলেটিকস চ্যাম্পিয়নশিপ
* এশিয়ান জুনিয়র অ্যাথলেটিকস চ্যাম্পিয়নশিপ
* এশিয়ান ক্রস কান্ট্রি চ্যাম্পিয়নশিপ
* এশিয়ান অ্যাথলেটিকস গ্রান্ড প্রিক্স সিরিজ
* এশিয়ান ম্যারাথন চ্যাম্পিয়নশিপ
* এশিয়ান রেস ওয়াকিং চ্যাম্পিয়নশিপ
* এশিয়ান অল স্টার অ্যাথলেটিকস মিট

## তথ্যসূত্র

## বহিঃসংযোগ
* Official website

বিষয়শ্রেণী:অ্যাথলেটিকস সংগঠন
বিষয়শ্রেণী:এশিয়ায় মল্লক্রীড়া
বিষয়শ্রেণী:এশিয়ায় ক্রীড়া পরিচালনা পরিষদ
রেডিও ক্যাপিটাল (ঢাকা)

**রেডিও ক্যাপিটাল** বাংলাদেশের রাজধানী ঢাকাকেন্দ্রিক একটি রেডিও স্টেশন। রেডিও ক্যাপিটালের প্রতিষ্ঠাতা   প্রধান নির্বাহী কর্মকর্তা ছিলেন বাংলাদেশি সাংবাদিক নঈম নিজাম।

## ইতিহাস
বসুন্ধরা গ্রুপের অঙ্গপ্রতিষ্ঠান ইস্ট ওয়েস্ট মিডিয়া গ্রুপ-এর অধীনে ২০১৫ সালের নভেম্বর মাসে রেডিও ক্যাপিটাল চালু হয়। রেডিওটি ৯৪.৮ ফ্রিকুয়েন্সিতে লভ্য। এছাড়া রেডিও ক্যাপিটালের অনুষ্ঠানমালা অনলাইনে রেডিও-র ওয়েবসাইটেও পরিবেশিত হয়।

## জনপ্রিয় অনুষ্ঠান

* গুড মরণিং ক্যাপিটাল
* নাট বল্টু 
* তুমি আমি আর গান 
* মধ্যরাতের ভবঘুরে
* ক্যাপিটাল ককটেল
* তাবিজ

## আরও দেখুন
* বাংলাদেশের বেতার কেন্দ্রের তালিকা

## তথ্যসূত্র

বিষয়শ্রেণী:২০১৫-এ বাংলাদেশে প্রতিষ্ঠিত
বিষয়শ্রেণী:ঢাকার গণমাধ্যম
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের রেডিও স্টেশন
গুলাব কাউর

**গুলাব কাউর** (জন্ম ১৮৯০) ছিলেন একজন একজন ভারতীয় বিপ্লবী, যিনি ভারতে ব্রিটিশ শাসনের বিরোধিতা করেছিলেন।

## প্রারম্ভিক জীবন
প্রায় ১৮৯০ সালের দিকে ভারতের পাঞ্জাবের, সানগ্রুর জেলার বাকশিওয়ালা গ্রামে জন্মগ্রহণ করেন তিনি। খুব অল্প বয়সে গুলাব কাউর মান সিং-কে বিয়ে করেছিলেন। এই দম্পতি আমেরিকায় পাড়ি জমানোর উদ্দেশ্যে ভারত থেকে নৌ পথে ফিলিপাইনের ম্যানিলায় গিয়েছিলেন। এখানেই গুলাব কাউর গদর পার্টি সম্পর্কে জানতে পারেন। 

## রাজনৈতিক জীবন
ম্যানিলাতে অবস্থান করার সময়, গুলাব কাউর ব্রিটিশ শাসন হতে উপমহাদেশকে মুক্ত করার উদ্দেশ্যে প্রতিষ্ঠিত একটি সংগঠন গদর পার্টিতে যোগ দেন। এটি ছিল মূলত শিখ-পাঞ্জাবী অভিবাসীদের দ্বারা গঠিত একটি সংগঠন। ফিলিপাইনে অবস্থান করার সময় তিনি, ফিলিপাইনের বিভিন্ন জায়গায় ভ্রমণ করে, অবস্থান করা বিভিন্ন প্রবাসী ভারতীয়দের স্বাধীন ভারত গড়ার পক্ষে কাজ করার জন্য উৎসাহিত করেন। একই সময় তিনি গদর গার্টির জন্য অস্ত্র ও অর্থ সংগ্রহ করতে থাকেন। 

গুলাব কাউর পার্টির ছাপা খানায় সতর্কতার সাথে দায়িত্ব পালন করেন। হাতে একটি সাংবাদিক পাস নিয়ে, নিজেকে সাংবাদিক পরিচয় দিয়ে, তিনি গদর পার্টির সদস্যদের অস্ত্র বিতরণের দ্বায়িত্ব কাঁধে নেন। গুলাব কাউর স্বাধীনতার স্বপক্ষে রচিত সাহিত্য বিতরণ করে ও জাহাজের ভারতীয় যাত্রীদের স্বাধীনতার পক্ষে অনুপ্রেরণামূলক বক্তৃতা দিয়ে গদর পার্টিতে যোগ দিতে উৎসাহিত করেন। 

গুলাব কাউর ও ফিলিপাইনে অবস্থানরত আরও প্রায় পঞ্চাশজন স্বাধীনতাকামী গদর পার্টির সদস্যরা, একসাথে এস.এস. কোরিয়া ব্যাচ জাহাজে করে ভারতের দিকে যাত্রা শুরু করেন। তাঁরা সিঙ্গাপুরে এসে, এস.এস. কোরিয়া জাহাজ পরিবর্তন করে, তোসা মারু জাহাজে করে আবার ভারতের দিকে যাত্রা করেন। তিনি ভারতের স্বাধীনতা সংগ্রামে অংশগ্রহণ করেছেন, এটা মান সিং মেনে নিতে রাজী না হওয়ায়, তাঁকে ম্যানিলাতে রেখেই গুলাব সিং ভারতে চলে আসেন। ভারতে পৌঁছানোর পর, তিনি ও আরও কিছু বিপ্লবী একসাথে কাপুরথালা, হোসিয়ারপুর ও জলন্ধর গ্রামে বিপ্লবের পক্ষে সক্রিয় ছিলেন, যাতে, জনসাধারণ দেশের স্বাধীনতার জন্য সশস্ত্র বিপ্লবে অংশগ্রহণ করেন। 

স্বাধীনতার প্ররোচনামূলক কাজের জন্য তাঁকে তৎকালীন ব্রিটিশ-ভারতের লাহোরে (বর্তমান পাকিস্তানে) দুই বছরের জন্য কারাগারে প্রেরণ করা হয়েছিল। জেলে থাকা গুলাব কাউরের উপর, প্রচন্ড নির্যাতন করা হয়, বিপ্লবীদের বিষয়ে তথ্য জানানোর জন্য। তথাপি তিনি কোন তথ্য প্রকাশ করেন নি ব্রিটিশ সরকারের কাছে। ১৯৪১ সালে গুলাব কাউর মারা যান।

গুলাব কাউরকে নিয়ে, ২০১৪ সালে, এস কেসর সিং পাঞ্জাবি ভাষায় *গদর দি ধী গুলাব কাউর* নামক একটি বই প্রকাশ করেন। 

## তথ্যসূত্র


বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:ভারতীয় শিখ
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:গদর পার্টি
বিষয়শ্রেণী:পাঞ্জাব, ভারতের নারী
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:পাঞ্জাব, ভারতের রাজনীতিতে নারী
হট্টিয়াঁ বালা জেলা

**হট্টিয়াঁ বালা** পাকিস্তান শাসিত আজাদ জম্মু ও কাশ্মিরের দশ জেলার মধ্যে অন্যতম একটি জেলা। হট্টিয়াঁ বালা হচ্ছে জেলাটির প্রধান শহর।

## ইতিহাস
১৯৪৮ সালে আজাদ জম্মু ও কাশ্মীর প্রতিষ্ঠার আগ পর্যন্ত এটি বারামূলা জেলার একটি অংশ ছিল। এছাড়াও তহসিল হিসেবে উরি নাম ছিল, তবে (বর্তমানে ভারতীয় কাশ্মীর) এর অধিনে পরিচালিত হচ্ছে। ভারত ও পাকিস্তানের মধ্যে প্রথম যুদ্ধের সময় যুদ্ধবিরতির পর, ২০০৯ সাল পর্যন্ত হট্টিয়াঁ বালা মজঃফরাবাদ জেলার অংশ হিসেবে গঠিত হয়েছিল। ২০০৯ সালের জুলাইয়ে, সরদার মহম্মদ ইয়াকুব খাঁর জোট সরকারের সময় এটিকে জেলা হিসেবে ঘোষণা করা হয়। নতুনভাবে প্রতিষ্ঠিত জেলাটির জনসংখ্যা প্রায় ২৩০,৫২২ জন এর মত।

## প্রশাসনিক বিভাগ
হট্টিয়াঁ বালা জেলায় ৩টি তহসীল রয়েছে:
* হট্টিয়াঁ বালা, 
* চিকার 
* এবং লীপা তহসীল।

## তথ্যসূত্র

বিষয়শ্রেণী:আজাদ কাশ্মীরের জেলা
বিষয়শ্রেণী:ঝিলাম উপত্যকা জেলা
শীতলকুচি সমষ্টি উন্নয়ন ব্লক

**শীতলকুচি (সমষ্টি উন্নয়ন ব্লক)**  ভারতীয় রাজ্য পশ্চিমবঙ্গের কোচবিহার জেলার মাথাভাঙ্গা উপবিভাগের একটি প্রশাসনিক বিভাগ। শীতলকুচি থানা এবং শীতলকুচি সদর দপ্তর এই ব্লকে অবস্থিত।
## ভৌগোলিক অঞ্চল
শীতলকুচি এলাকাটি  এ অবস্থিত।

শীতলকুচি উন্নয়ন সমষ্টি ব্লকটির 101.53 &nbsp;km2. কিলোমিটার এলাকা রয়েছে।

### গ্রাম পঞ্চায়েত
শীতলখুচীব্লকের গ্রাম পঞ্চায়েতগুলি/পঞ্চায়েত সমিতি হলো: বারা কোইমারি, ভওর্থান, ছোট সালবাবারি, গোলেনহাটি, গোসাইরহাট, খলিসামারি, লালবাজার এবং শীতলকুচি।

## জনসংখ্যার উপাত্ত
ভারতের ২০১১ সালের আদমশুমারি অনুযায়ী শীতলকুচি সমষ্টি উন্নয়ন ব্লকের মোট জনসংখ্যা হল ১৮৫,৩৫৩ জন, তাদের মধ্যে ৯৪,২৭৭ জন পুরুষ এবং ৯১,০৭৬ জন নারী। তপসিলি জাতির সংখ্যা ১০১,০০৯ এবং তপসিলি উপজাতির সংখ্যা ২৫৯।

শীতলকুচি সমষ্টি উন্নয়ন ব্লকে মোট শিক্ষিত ১১২,৫৭২ জন, এর মধ্যে ৬২,৬৯৩ জন পুরুষ এবং ৪৯,৮৭৯ জন মহিলা।

## তথ্যসূত্র

বিষয়শ্রেণী:কোচবিহার জেলার সমষ্টি উন্নয়ন ব্লক
ফ্লাইট লেফটেন্যান্ট

ডান|থাম্ব|278x278পিক্সেল|A flight lieutenant's sleeve/shoulder insignia
**ফ্লাইট লেফট্যানেন্ট** মূলত ব্রিটিশ রয়েল বিমান বাহিনীর একটি  কমিশন্ড অফিসারের পদবী। এটি পৃথিবীর বিভিন্ন দেশে বর্তমানে ব্যবহৃত হয়। বিশেষ করে কমনওয়েলথ ভুক্ত দেশগুলোতে।

ফ্লাইট লেফট্যানেন্ট ফ্লাইং অফিসারের উপরের এবং স্কোয়াড্রন লিডারের নিচের পদবী। এটি একটি সম্পূর্ণ শব্দ, এটিকে ছোট করে লেফট্যানেন্ট বলা হয়না।

এর ন্যাটো র‍্যাংকিং কোড হলো ওএফ-২ এবং এটি সেনাবাহিনীর ক্যাপ্টেন পদবীর সমান।    

## তথ্যসূত্র

বিষয়শ্রেণী:ভারতীয় সামরিক বাহিনীর পদবি
বিষয়শ্রেণী:বাংলাদেশের সামরিক পদমর্যাদা
মজঃফরাবাদ জেলা

**মজঃফরাবাদ জেলা**  () পাকিস্তানের আজাদ জম্মু ও কাশ্মীরের ঝিলাম  এবং নীলাম নদীর তীরে অবস্থিত একটি জেলা এবং পাহাড়ী অঞ্চল। ভৌগোলিক অবস্থান অনুযায়ী জেলাটির পশ্চিমে পাঞ্জাব এবং পূর্বে কাশ্মীরের কুপওয়ারা জেলা ও বারামূলা জেলায় অবস্থিত। এছাড়াও উত্তরে নীলাম জেলা; যেটি জেলার উত্তরপূর্বে পতিত হয়েছে এবং বাঘ জেলা দক্ষিণ সীমানা বরাবর গঠিত হয়েছে। জেলাটির মোট এলাকা ১,৬৪২ বর্গ কিলোমিটার। মজঃফরাবাদ শহরটি আজাদ কাশ্মিরের রাজধানী হিসেবে পরিচালিত হয়ে থাকে।

## ভাষা এবং ভৌগোলিক অবস্থান
২০১৭ সালের আদমশুমারি হিসাব অনুযায়ী জেলাটির মোট জনসংখ্যা ছিল প্রায় ৬৫০,৩৭০ জন।

## প্রশাসনিক বিভাগ
মজঃফরাবাদ জেলা প্রশাসনিকভাবে ৩টি তহসিলে বিভক্ত এবং ৫১টি ইউনিয়ন কাউন্সিল নিয়ে গঠিত হয়েছে।

* মজঃফরাবাদ
* পাতিখা (নাসিরাবাদ)
* গার্হি দুপাট্টা
* তিথওয়াল তহসিল

## তথ্যসূত্র

## বহিঃসংযোগ
*Information and Pictures of Muzaffarabad and Adjacent areas

বিষয়শ্রেণী:আজাদ কাশ্মীরের জেলা
বিষয়শ্রেণী:মুজাফফারাবাদ জেলা
২০১৯-এ কেনিয়া

**[[২০১৯]]-এ [[কেনিয়া|কেনিয়ায়]]** সংঘটিত হওয়া ঘটনাবলির সংক্ষিপ্ত সার এটি।

## রাষ্ট্রীয় দায়িত্বে
*প্রেসিডেন্ট - উহুরু কেনিয়াত্তা
*ডেপুটি প্রেসিডেন্ট - উইলিয়াম রুতো

## ঘটনাবলি
### জানুয়ারি
*১৫ জানুয়ারি - নাইরোবির একটি হোটেলে সন্ত্রাসবাদীদের হামলায় ২০ জনের বেশি মানুষ নিহত হন।  সন্ত্রাসী সংগঠন আল শাবাব ঘটনার দায় স্বীকার করে।

### ফেব্রুয়ারি

### মার্চ
*৩ মার্চ- কেনিয়ার উত্তরাঞ্চলে এক হেলিকপ্টার দুর্ঘটনায় ৪ মার্কিন পর্যটকসহ হেলিকপ্টারটির পাইলট নিহত।

## তথ্যসূত্র

বিষয়শ্রেণী:কেনিয়া
বিষয়শ্রেণী:দেশ অনুযায়ী ২০১৯
পুলওয়ামা জেলা

**পুলওয়ামা জেলা** ভারতের জম্মু ও কাশ্মীরের একটি জেলা। পুলওয়ামা জেলা রাজধানী ও প্রধান শহর। আইনশৃঙ্খলা রক্ষণাবেক্ষণ, বৃহত্তর নজরদারি, অধিক কার্যকর নিয়ন্ত্রণ এবং এলাকার সুষম উন্নয়নের লক্ষ্যে ১৯৭৯ সালে পুলওয়ামা জেলা গঠিত হয়। জেলাটি কাশ্মির উপত্যকার কেন্দ্রস্থলে অবস্থিত এবং এটি দুঃসাহসিক পর্যটকদের জন্য একটি বিশ্রামমূলক জায়গা কারণ এখানকার প্রচুর পরিমাণ পানি এবং অতিথিপরায়ন গ্রামাঞ্চল। ধানের উৎপাদনের জন্য জেলাটিকে কাশ্মিরের চালের বাটি হিসেবে ডাকা হয়।

## ইতিহাস
১৯৭৯ সালে কাশ্মীর উপত্যকায় আইনশৃঙ্খলার উন্নয়ন ও এলাকার সুষম বণ্টনের লক্ষ্যে পুলওয়ামা জেলা গঠিত হয়।
## প্রশাসনিক বিভাগ
পুলওয়ামা জেলা ৭টি তহশিল নিয়ে গঠিত:
*আওয়ান্তিপুরা তহশিল
*পামপোরে তহশিল
*পুলওয়ামা তহশিল
*তরাল তহশিল
*রাজপোরা তহশিল
*আরিপাল তহশিল
*লিটার তহশিল

## জনসংখ্যা
২০১১ সালের ভারতীয় জনগনণা অনুসারে পুলওয়ামা জেলার মোট জনসংখ্যা হল ৫৭০,০৬০ জন, যা প্রায় সলোমন দ্বীপপুঞ্জের সমান বা মার্কিন যুক্তরাষ্ট্রের ওয়োমিংয়ের সমান। ভারতে ৬৪০টি জেলার মধ্যে এটি ৫৩৫তম জনবহুল জেলা।

## তথ্যসূত্র

বিষয়শ্রেণী:পুলওয়ামা জেলা
বিষয়শ্রেণী:জম্মু ও কাশ্মীরের জেলা
সায়েরা খাতুন

**শেখ সায়েরা খাতুন** (১৮৮৬ – ৩১ মে ১৯৭৫) ছিলেন শেখ-ওয়াজেদ রাজনৈতিক পরিবারের কর্ত্রী এবং বাংলাদেশের প্রতিষ্ঠাতা রাষ্ট্রপতি শেখ মুজিবুর রহমানের মা। তিনি বাংলাদেশের সাবেক প্রধানমন্ত্রী শেখ হাসিনার দাদী।

## জীবনী
সায়েরা খাতুনের বিয়ে হয়েছিলো শেখ লুৎফর রহমানের সঙ্গে। তিনি গোপালগঞ্জ জেলার টুঙ্গিপাড়া উপজেলায় বসবাস করতেন। ১৭ই মার্চ ১৯২০ সালে শেখ মুজিবুর রহমানকে জন্ম দেন তিনি।  তার ছয় সন্তান, চার মেয়ে এবং দুই ছেলে ছিল।

## মৃত্যু এবং উত্তরাধিকার
শেখ সায়েরা খাতুন ৩১ মে ১৯৭৪ সালে ঢাকায় মারা যান। তার মৃত্যুর পর গোপালগঞ্জ জেলায় শেখ সায়েরা খাতুন মেডিকেল কলেজ ও হাসপাতাল নামকরণ করা হয়। ১ জানুয়ারি ২০১২ তারিখে বাংলাদেশের সাবেক প্রধানমন্ত্রী শেখ হাসিনা এই কলেজ উদ্বোধন করেন। শেখ হাসিনা হচ্ছেন শেখ মুজিবুর রহমানের মেয়ে এবং সায়েরা খাতুনের নাতনী। ঢাকার ধানমণ্ডিতে অবস্থিত বঙ্গবন্ধু ভবন এবং বঙ্গবন্ধু স্মৃতি যাদুঘরে শেখ-ওয়াজেদ পরিবারের সদস্যদের সদস্য হিসেবে বাংলাদেশ আওয়ামী লীগ তার মৃত্যুবার্ষিকী পালন করে।

## তথ্যসূত্র

বিষয়শ্রেণী:গোপালগঞ্জ জেলার ব্যক্তি
বিষয়শ্রেণী:১৯৭৫-এ মৃত্যু
বিষয়শ্রেণী:শেখ পরিবার
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:১৮৮৬-এ জন্ম
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:বাংলাদেশে সমাধিস্থ
ছবি মেলা আন্তর্জাতিক আলোকচিত্র উৎসব

ছবি মেলা ঢাকায় অনুষ্ঠিত দ্বিবার্ষিক আন্তর্জাতিক আলোকচিত্র উৎসব। এটি দক্ষিণ এশিয়ার সর্ববৃহৎ আলোকচিত্র উৎসব। দৃক পিকচার লাইব্রেরি লিমিটেড ও পাঠশালা সাউথ এশিয়ান মিডিয়া ইনস্টিটিউট এ উৎসবের আয়োজন করে থাকে।

## বিবরণ
২০০০ সাল থেকে দুই বছর অন্তর এটি আয়োজন করা হয়ে থাকে।

### নবম আসর
ছবি মেলার নবম আসর ২০১৭ সালের ৩ ফেব্রুয়ারি শুরু হয়ে ২ সপ্তাহব্যাপী চলে। এতে বাংলাদেশসহ ১৯টি দেশের ২৭ জন শিল্পী অংশ নেয়। উৎসবের মূল প্রদর্শনীস্থল ছিল বাংলাদেশ শিল্পকলা একাডেমি। এছাড়া পুরান ঢাকার তিনটি স্থানে এ উৎসব অনুষ্ঠিত হয়।

### দশম আসর
দশম আসর ২০১৯ সালের ২৮ ফেব্রুয়ারি থেকে শুরু হয়ে ৯ মার্চ পর্যন্ত চলে। এতে ২১টি দেশের ৪৪ জন শিল্পীর কাজ নিয়ে ৩৩টি প্রদর্শনী ছিল। ছিল আটটি কর্মশালা। উৎসবের মূল প্রদর্শনীস্থল ছিল  দৃক-পাঠশালা ভবন। অন্যান্য গ্যালারি হিসেবে ছিল ধানমন্ডি ও পান্থপথে অবস্থিত দৃকের দুটি গ্যালারি, গ্যেটে ইনস্টিটিউট, জ্ঞানতাপস আব্দুর রাজ্জাক বিদ্যাপীঠ, বৃত্ত আর্ট ট্রাস্ট এবং আলিয়ঁস ফ্রঁসেজ দো ঢাকা।

### একাদশ আসর
ছবি মেলার একাদশ আসর ২০২১ সালের ১২ ফেব্রুয়ারি শুরু হয়ে ১০ দিনব্যাপী চলে। করোনার কারণে কেবল বাংলাদেশ, ভারত, নেপাল, পাকিস্তান ও শ্রীলংকাসহ দক্ষিণ এশিয়ার মোট ৫টি দেশের ৭৫ জন  শিল্পীদের কাজ স্থান পেয়েছিল ছবি মেলায়। প্রদর্শনীস্থল ছিল রাজধানীর শুক্রাবাদে দৃকপাঠ ভবনে।

## তথ্যসূত্র

## আরও পড়ুন

* 
* 
* 
* 

## বহিঃসংযোগ

বিষয়শ্রেণী:ঢাকা
বিষয়শ্রেণী:ঢাকার সাংস্কৃতিক উৎসব
বিষয়শ্রেণী:অপর্যালোচিত অনুবাদসহ পাতা
আমার ভিতর বাহিরে অন্তরে অন্তরে

**আমার ভিতর বাহিরে অন্তরে অন্তরে** হলো বাংলাদেশি কবি রুদ্র মুহম্মদ শহীদুল্লাহর লেখা একটি বিখ্যাত রোমান্টিক কবিতা। সিনেমায় ব্যবহারের জন্য পরবর্তীতে কবিতাটিতে সুরারোপ করে গান তৈরি করা হলে এটি বেশ জনপ্রিয়তা পায়।

## ইতিহাস
কবি রুদ্র মুহম্মদ শহীদুল্লাহ'র সহধর্মিনী ছিলেন বিখ্যাত লেখিকা তসলিমা নাসরিন। ১৯৮৬ সালে তাদের বিবাহবিচ্ছেদ হয়। ১৯৮৯ সালের দিকে এই কবিতাটি রচনা করা হয়। ধারণা করা হয়, কবিতাটি তসলিমা নাসরিনকে উদ্দেশ্য করে লেখা।

১৯৯২ সালে বাংলাদেশ টেলিভিশনের একটি ধারাবাহিকে গানটিকে ব্যবহার করা হয়। এর মাধ্যমে বাংলাদেশে গানটি বেশ জনপ্রিয় হয়ে ওঠে। ভারতীয় সংগীতশিল্পী কবীর সুমন দুই বাংলায় গানটিকে জনপ্রিয় করতে অবদান রাখেন।

## তথ্যসূত্র

বিষয়শ্রেণী:বাংলা ভাষার গান
বিষয়শ্রেণী:বাংলা কাব্য
বিষয়শ্রেণী:বাংলাদেশী গান
বিষয়শ্রেণী:অভিযোজিত গান
বিষয়শ্রেণী:বাংলাদেশী কবিতা
বিষয়শ্রেণী:কনকচাঁপার গান
বিষয়শ্রেণী:এন্ড্রু কিশোরের গান
জিওফ হাম্পেজ

**জিওফ্রে উইলিয়াম হাম্পেজ** (; জন্ম: ২৪ এপ্রিল, ১৯৫৪) বার্মিংহামের স্পার্কব্রুক এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৩ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার দলের প্রতিনিধিত্ব করেছেন **জিওফ হাম্পেজ**। দলে তিনি মূলতঃ মাঝারিসারির ব্যাটসম্যান হিসেবে খেলতেন। এছাড়াও উইকেট-রক্ষক ছিলেন তিনি।

## প্রথম-শ্রেণীর ক্রিকেট
১৯৭৪ থেকে ১৯৯০ সাল পর্যন্ত ওয়ারউইকশায়ারের পক্ষে কাউন্টি ক্রিকেট খেলেছিলেন দূর্দান্ত প্রতাপে। এজবাস্টনের স্থানীয় বীর হিসেবে পরিচিতি লাভ করেন। এরই স্বীকৃতিস্বরূপ ১৯৮৫ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেছিলেন। দক্ষিণ আফ্রিকার ঘরোয়া ক্রিকেটে ফ্রি স্টেটের সদস্য ছিলেন। এছাড়াও, উইকেট-রক্ষণে ও প্রভূতঃ ভূমিকা পালন করেছেন। প্রথম-শ্রেণীর ক্রিকেটে ৩৬ গড়ে রান তুলতে পেরেছেন। ব্যক্তিগত সর্বোচ্চ করেন ২৫৪ রান।

২০০৯ সাল পর্যন্ত চতুর্থ উইকেটে ব্যাটিং রেকর্ডের সাথে স্বীয় নামকে জড়িয়ে রেখেছেন স্ব-মহিমায়। ১৯৮২ সালে সাউথপোর্টে ল্যাঙ্কাশায়ারের বিপক্ষে আলভিন কালীচরণের সাথে ৪৭০ রান সংগ্রহ করেছিলেন জিওফ হাম্পেজ। এতে তার অবদান ছিল ২৫৪ রান।

## আন্তর্জাতিক ক্রিকেট
টেস্ট ক্রিকেটে অংশগ্রহণের সুযোগ লাভ করতে পারেননি জিওফ হাম্পেজ। তবে, তিনটি একদিনের আন্তর্জাতিকে অংশ নিয়েছেন তিনি। ১৯৮১ সালে অস্ট্রেলিয়ার বিপক্ষেই ঐ তিনটি খেলায় অংশগ্রহণ ছিল তার। তবে, মোটে তিনি এগারো রান তুলতে সক্ষম হয়েছিলেন। মাঝারিসারিতে আক্রমণাত্মক ব্যাটিংশৈলী উপহার দিয়ে বেশ সুনাম কুড়িয়েছিলেন তিনি।

## ব্যক্তিগত জীবন
১৯৮১-৮২ মৌসুমে দক্ষিণ আফ্রিকায় বিদ্রোহী দলের সাথে গমন করেন তিনি। এরফলে কার্যত তিনটি ওডিআইয়ে অংশগ্রহণকারী জিওফ হাম্পেজের খেলোয়াড়ী জীবনের সমাপ্তি ঘটে। এরপর তিনি পুলিশ কনস্ট্যাবল হিসেবে কাজ করছেন।

## তথ্যসূত্র

## আরও দেখুন
* বব টেলর
* উইজডেন বর্ষসেরা ক্রিকেটার
* ইংরেজ একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:ফ্রি স্টেটের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:বার্মিংহাম (পশ্চিম মিডল্যান্ডস) থেকে আগত ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বাংলাদেশ মেডিক্যাল এসোসিয়েশন

**বাংলাদেশ মেডিকেল এসোসিয়েশন***(বিএমএ)* বাংলাদেশের চিকিৎসা পেশাজীবীদের জাতীয় সংগঠন।সোসাইটিস রেজিস্ট্রেশন অ্যাক্ট ১৮৬০ দ্বারা নিবন্ধিত।

## ইতিহাস
১৯৫৬ সালে তৎকালীন পাকিস্তানের চিকিৎসকরা মিলে পাকিস্তান মেডিক্যাল এসোসিয়েশন গঠন করেন। পূর্ব পাকিস্তানের ডাক্তাররা পাকিস্তান মেডিক্যাল এসোসিয়েশন (পূর্বাঞ্চল) আঞ্চলিক সংগঠনের মাধ্যমে সংগঠিত হয়েছিলেন যা কিনা ১৯৭১ সালে পরিবর্তন করে বাংলাদেশ মেডিকেল এসোসিয়েশন নামান্তরিত করা হয়।

## উদ্দেশ্য ও লক্ষ্য
যে সকল লক্ষ্য ও উদ্দেশ্যের জন্য এই এসোসিয়েশন প্রতিষ্ঠিত হয়েছেঃ-
*চিকিৎসা বিজ্ঞান ও ইহার সহযোগী বিজ্ঞান সমূহের উৎকর্ষ সাধন করা।
*চিকিৎসা পেশার সম্মান ও মর্যাদা রক্ষা করা, এবং এসোসিয়েশনের সদস্যদের স্বার্থ, অধিকার ও সুযোগ সুবিধা রক্ষা করা, এবং জাতীয় ও ব্যক্তিজীবনে পেশাগত, নৈতিক, সামাজিক ও পেশাগত কারণে রাজনৈতিক দায়িত্ব
পালনে সদস ̈বৃন্দকে উদ্বুদ্ধ করা।
*স্বাস্থ্য শিক্ষা প্রচারের মাধ্যমে বাংলাদেশের মানুষের দৈহিক ও মানসিক স্বাস্থ্য রক্ষার্থে এই পেশাকে সহায়তা প্রদান করা।
* বাংলাদেশে চিকিৎসা শাস্ত্রের শিক্ষা ও তৎসংক্রান্ত গবেষণার উন্নয়নকল্পে পদক্ষেপ গ্রহণ করা।
*এসোসিয়েশনের সদস্যদের মধ্যে সহযোগিতা ও সংহতি রক্ষা করা এবং ভ্রাতৃসুলভ সম্পর্ক  স্থাপর করা। অন্যান্য বিজ্ঞান ও প্রযুক্তিগত সংগঠন ও প্রতিষ্ঠানাদির সদস্যবৃন্দের সংগেও সহযোগিতা এবং সংহতি বজায় রাখা এবং পেশা ও জনগনের মধ্যে বৈজ্ঞানিক দৃষ্টিভংগি গড়িয়া তোলার জন্য এ সকল সংগঠনের সহিত প্রয়োজন বোধে মৈত্রী গড়ে তোলা।
* চিকিৎসক ও যে জনগণকে তারা সেবা করেন তাহাদের মধ্যে সমঝোতা আরও বৃদ্ধি করা এবং সম্পর্ক ঘনিষ্ঠতর করা।
* সরকার ও অন্যান্য সংগঠিত সংস্থা কর্তৃক পরিচালিত স্বাস্থ্য ও চিকিৎসা বিজ্ঞান শিক্ষা ইত্যাদি সংক্রান্ত ক্ষেত্রগুলি পরিচালনায় ও রক্ষণাবেক্ষণে চিকিৎসকদের পেশাগত ও বিশেষজ্ঞ সাহায্য, উপদেশ ও সহযোগিতা প্রদান করা।
* এই ধরনের লক্ষ্য ও উদ্দেশ্য দ্বারা পরিচালিত জাতীয় ও আন্তর্জাতিক সংস্থাগুলিকে সাহায্য ও সহযোগিতা প্রদান ও সংশ্লিষ্ট হওয়া।
* এই পেশার ব্যক্তিবর্গ বিশেষ করিয়া নতুন যাহার এই পেশায় প্রবেশ করিয়াছেন, তাহাদের পেশাগত উন্নয়নে পরামর্শ ও সাহায্য প্রদান করা।
* পেশার পঙ্গু ব্যক্তিবর্গ ও মৃত ব্যক্তিদের পরিবারের সদস্যদের সাহায্য প্রদান করা।
* চিকিৎসা সেবা যথাযথভাবে প্রদানের মাধ্যমে প্রকৃত অর্থে জনসেবা নিশ্চিত করার লক্ষ্যে সদস্যদের ইথিক্যাল প্র্যাকটিসের ব্যাপারে উদ্বুদ্ধ করা এবং চিকিৎসকদের প্রয়োজনে আইনি সহায়তা দেওয়া।
* জনগনের স্বাস্থ্য ব্যবস্থার উন্নয়নে এসোসিয়েশন সর্বাত্মকভাবে কাজ করবে এবং প্রয়োজনে জনস্বার্থ বিরোধী যে কোন পরিস্থিতি প্রতিরোধ করতে নিয়মতান্ত্রিক কর্মপন্থা গ্রহণ করবে।

## সাংগঠনিক কাঠামো
৬৬ টি শাখায় এর কার্য্যক্রম চলে। কেন্দ্রীয় এবং শাখা কমিটির মাধ্যমে সংগঠনটি পরিচালিত হয়।

## কার্য্যক্রম
চিকিৎসক সম্মেলনও করে থাকে তারা। সমাজকল্যাণমূলক কাজ যেমন শীতবস্ত্র বিতরণও করে থাকে তারা।

## তথ্যসূত্র

বিষয়শ্রেণী:বাংলাদেশে বিজ্ঞান ও প্রযুক্তি
বিষয়শ্রেণী:পেশাজীবী সংগঠন
বিষয়শ্রেণী:১৯৭৬-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ ভিত্তিক পেশাদার সমিতি
বিষয়শ্রেণী:বাংলাদেশ ভিত্তিক বাণিজ্য সমিতি
২০১৯-এ সংযুক্ত আরব আমিরাত

**২০১৯-এ [[সংযুক্ত আরব আমিরাত|সংযুক্ত আরব আমিরাতে]]** সংঘটিত হওয়া ঘটনাবলির সংক্ষিপ্ত সার এটি।

## রাষ্ট্রের দায়িত্বে
*বাদশাহ - খলিফা বিন জায়েদ আল নাহিয়ান
*প্রধানমন্ত্রী - মোহাম্মদ বিন রশিদ আল মাকতুম

## ঘটনাবলি
### জানুয়ারি
*৫ জানুয়ারি - এশিয়ান কাপ ফুটবলের সপ্তদশ আসর সংযুক্ত আরব আমিরাতে শুরু হয়।

### ফেব্রুয়ারি
*৩ ফেব্রুয়ারি - পোপ ফ্রান্সিস সংযুক্ত আরব আমিরাতের আবুধাবিতে পৌঁছান। তিনিই প্রথম পোপ, যিনি আরব উপদ্বীপের কোনো রাষ্ট্র সফর করেন। 

### মার্চ
## তথ্যসূত্র

বিষয়শ্রেণী:সংযুক্ত আরব আমিরাত
বিষয়শ্রেণী:২০১৯-এ সংযুক্ত আরব আমিরাত
বিষয়শ্রেণী:২১শ শতাব্দীর বছরে সংযুক্ত আরব আমিরাত
বিষয়শ্রেণী:দেশ অনুযায়ী ২০১৯
বিষয়শ্রেণী:২০১৯-এ এশিয়া
উত্তর আঞ্চলিক পরিষদ

থাম্ব|300px|মানচিত্রে 'কমলা' রঙে ভারতের উত্তর আঞ্চলিক পরিষদ

**উত্তর আঞ্চলিক পরিষদ** হল একটি আঞ্চলিক পরিষদ যার মধ্যে রাজ্য ও কেন্দ্রশাসিত অঞ্চল চণ্ডীগড়, দিল্লি জাতীয় রাজধানী, হরিয়ানা, হিমাচল প্রদেশ, জম্মু ও কাশ্মির, পাঞ্জাব এবং রাজস্থান রাজ্য অন্তর্ভুক্ত।

রাজ্যগুলিকে ছয়টি অঞ্চলে দলভুক্ত করে আঞ্চলিক পরিষদ গঠন করা হয় যাতে এই রাজ্যেগুলির মধ্যে সহযোগিতা বৃদ্ধির জন্য একটি উপদেষ্টা পরিষদ থাকে। রাজ্য পুনর্গঠন আইন, ১৯৫৬-এর অংশ-৩-এর মাধ্যমে পাঁচটি আঞ্চলিক পরিষদ স্থাপন করা হয়েছিল। পরে আঞ্চলিক পরিষদ আইন, ১৯৭১ দ্বারা উত্তর-পূর্ব আঞ্চলিক পরিষদ গঠিত হয়।

নিচে অন্য পাঁচটি আঞ্চলিক পরিষদের নাম দেয়া হল:

## আরও দেখুন
* মধ্য আঞ্চলিক পরিষদ
* উত্তর-পূর্ব আঞ্চলিক পরিষদ
* দক্ষিণ আঞ্চলিক পরিষদ
* পূর্ব আঞ্চলিক পরিষদ
* পশ্চিম আঞ্চলিক পরিষদ

## তথ্যসূত্র

বিষয়শ্রেণী:ভারতের অঞ্চল
২০১৯-এ ব্রাজিল

থাম্ব|২০১৯-এ ব্রাজিলে সংঘটিত হওয়া ঘটনাবলির সংক্ষিপ্ত সার এটি।
**২০১৯-এ [[ব্রাজিল|ব্রাজিলে]]** সংঘটিত হওয়া ঘটনাবলির সংক্ষিপ্ত সার এটি।

## রাষ্ট্রীয় দায়িত্বে
*প্রেসিডেন্ট - জাইর বলসোনারো
* ভাইস প্রেসিডেন্ট - হ্যামিল্টম মৌরাও

## ঘটনাবলি
### জানুয়ারি
* ১ জানুয়ারি: জাইর বলসোনারো ব্রাজিলের ৩৮ তম প্রেসিডেন্ট হিসেবে দায়িত্বগ্রহণ করেন।
* ৮ জানুয়ারি - জাতিসংঘের 'গ্লোবাল কমপ্যাক্ট ফর মাইগ্রেশন' সরে দাঁড়ায় ব্রাজিল। চুক্তি থেকে সরে আসা সত্ত্বেও ভেনিজুয়েলার শরণার্থী গ্রহণ করবে ব্রাজিল, এমনটিই বলেছেন ব্রাজিলের পররাষ্ট্রমন্ত্রী।

## ফেব্রুয়ারি
*৬ ফেব্রুয়ারি - রিও ডি জেনিরোতে প্রবল বর্ষণে ৬ জন নিহত ও ২ জন নিখোঁজ হয়। 

## তথ্যসূত্র

বিষয়শ্রেণী:দেশ অনুযায়ী ২০১৯
বিষয়শ্রেণী:২০১৯-এ দক্ষিণ আমেরিকা
ডিন স্টকওয়েল

**রবার্ট ডিন স্টকওয়েল** (; জন্ম: ৫ মার্চ ১৯৩৬) হলেন একজন অবসরপ্রাপ্ত মার্কিন অভিনেতা। তিনি সত্তর বছরের অধিক সময় ধরে চলচ্চিত্র, মঞ্চ ও টেলিভিশনে অভিনয় করেছেন। শিশুশিল্পী হিসেবে তিনি মেট্রো-গোল্ডউইন-মেয়ারের সাথে চুক্তিবদ্ধ হন এবং *অ্যাঙ্করস আওয়েই* (১৯৪৫), *দ্য গ্রিন ইয়ার্স* (১৯৪৬) ও *[[জেন্টলম্যান্‌স অ্যাগ্রিমেন্ট]]* (১৯৪৭) ও *কিম* (১৯৫০) চলচ্চিত্রে অভিনয় করে দর্শকের নজর কাড়েন। *জেন্টলম্যান্‌স অ্যাগ্রিমেন্ট* চলচ্চিত্রে অভিনয়ের জন্য তিনি শিশু শিল্পী হিসেবে একটি বিশেষ একাডেমি পুরস্কার লাভ করেন।

যৌবনে তিনি ১৯৫৭ সালে ব্রডওয়ে মঞ্চে *কমপালশন* নাটকে ও ১৯৫৯ সালে এর চলচ্চিত্রায়নে এবং ১৯৬২ সালে তিনি *লং ডেস জার্নি ইনটু নাইট* চলচ্চিত্রে এডমন্ড টাইরন চরিত্রে অভিনয় করেন। এই দুটি চলচ্চিত্রে অভিনয় করে তিনি দুইবার কান চলচ্চিত্র উৎসবের শ্রেষ্ঠ অভিনেতার পুরস্কার লাভ করেন। তিনি ১৯৬০ সালে *[[সন্স অ্যান্ড লাভার্স (চলচ্চিত্র)|সন্স অ্যান্ড লাভার্স]]* চলচ্চিত্রে অভিনয় করে সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব এবং ১৯৮৮ সালের *[[ম্যারিড টু দ্য মব]]* চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি *[[প্যারিস, টেক্সাস (চলচ্চিত্র)|প্যারিস, টেক্সাস]]* (১৯৮৪), *টু লিভ অ্যান্ড ডাই ইন এল.এ.* (১৯৮৫), *[[ব্লু ভেলভেট]]* (১৯৮৬), *বেভারলি হিলস কপ টু* (১৯৮৭), *দ্য প্লেয়ার* (১৯৯২), ও *[[এয়ার ফোর্স ওয়ান]]* (১৯৯৭) চলচ্চিত্রে পার্শ্ব চরিত্রে অভিনয় করেন।

টেলিভিশনে তিনি *কোয়ান্টাম লিপ* (১৯৮৯-১৯৯৩)-এ রিয়ার অ্যাডমিরাল আলবার্ট "অ্যাল" কালাভিচ্চি, এবং সাই-ফাই চ্যানেলের *ব্যাটলস্টার গ্যালাক্টিকা* (২০০৪-২০০৯)-এ ব্রাদার ক্যাভিল চরিত্রে অভিনয় করে খ্যাতি অর্জন করেন। *কোয়ান্টাম লিপ* ধারাবাহিকের জন্য তিনি ১৯৯১ থেকে ১৯৯৩ সাল পর্যন্ত চারটি প্রাইমটাইম এমি পুরস্কারের মনোনয়ন লাভ করেন এবং চারটি গোল্ডেন গ্লোব পুরস্কারের মনোনয়ন থেকে একটি পুরস্কার অর্জন করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৩৬-এ জন্ম
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন শিশু অভিনেতা
বিষয়শ্রেণী:লস অ্যাঞ্জেলেসের অভিনেতা
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
বিষয়শ্রেণী:শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:২০২১-এ মৃত্যু
বিষয়শ্রেণী:মার্কিন কণ্ঠাভিনেতা
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
২০১৯-এ আর্জেন্টিনা

**২০১৯-এ [[আর্জেন্টিনা|আর্জেন্টিনায়]]** সংঘটিত হওয়া ঘটনাবলির সংক্ষিপ্ত সার এটি।

### জানুয়ারি

* ৬ জানুয়ারি - ফকল্যাণ্ড দ্বীপে ব্রিটিশ আগ্রাসনের ১৮৬ তম বার্ষিকীতে ফকল্যাণ্ডের উপর নিজেদের দাবির কথা পুনর্ব্যক্ত করে আর্জেন্টিনা।  
*জানুয়ারি ১০ - আর্জেন্টাইন প্রেসিডেন্ট মরিসিও ম্যাক্রি ভেনিজুয়েলার প্রেসিডেন্ট নিকোলাস মাদুরোকে 'স্বৈরশাসক' বলে অভিহিত করেন এবং জানান, তার দেশের কোন রাজনীতিবিদ নিকোলাস মাদুরোর অভিষেক অনুষ্ঠানে অংশ নেবে না। 

### ফেব্রুয়ারি
## তথ্যসূত্র

বিষয়শ্রেণী:দেশ অনুযায়ী ২০১৯
এসিটাইল ক্লোরাইড

**এসিটাইল ক্লোরাইড** (CH3COCl) একটি এসিড ক্লোরাইড যা এসিটিক এসিড থেকে উৎপন্ন হয়। এটা এসাইল হ্যালাইড নামক জৈব যৌগ গ্রুপের সদস্য। এটা বর্ণহীন,  ক্ষয়কারী এবং উদ্বায়ী তরল।

## সংশ্লেষণ
১৮৫২ সালে ফরাসি রসায়নবিদ চার্লস ফ্রেডেরিক গারহার্ড প্রথম এসিটাইল ক্লোরাইড তৈরি করেন ফসফোরাইল ক্লোরাইডের সংগে পটাশিয়াম এসিটেটের বিক্রিয়ায়। 

এসিটাইল এনহাইড্রাইডের সংগে হাইড্রোজেন ক্লোরাইড এর বিক্রিয়ায় এসিটাইল ক্লোরাইড এবং এসিটিক এসিডের একটি মিশ্রণ উৎপন্ন হয়:
:(CH3CO)2O + HCl  →  CH3COCl + CH3CO2H
### পরীক্ষাগার পদ্ধতি
পরীক্ষাগারে এসিটিক এসিডের সংগে ক্লোরোডিহাইড্রেটিং এজেন্ট যেমন PCl<sub>3</sub>, PCl<sub>5</sub>, SO<sub>2</sub>Cl<sub>2</sub>, ফসজিন, অথবা SOCl<sub>2</sub> ইত্যাদির বিক্রিয়ায় এসিটাইল ক্লোরাইড উৎপন্ন হয়। যদিও এই পদ্ধিতে সাধারণত  এসিটাইল ক্লোরাইড ফসফরাস কিংবা সালফার যৌগ দ্বারা দূষিত থাকে যা জৈব বিক্রিয়ায় বাঁধা দিতে পারে।
### অন্যান্য
যখন ডাইক্লোরোএসিটাইল ক্লোরাইড এবং এসিটিক এসিডের মিশ্রণ উত্তপ্ত করা হয় তখন এসিটাইল ক্লোরাইড উৎপন্ন হয়। এটা মিথাইল ক্লোরাইডের ক্যাটালাইটিক কার্বোনাইলেশনের মাধ্যমেও সংশ্লেষণ করা যায়। এটা এসিটিক এসিড, এসিটোনাইট্রাইল এবং হাইড্রোজেন ক্লোরাইডের বিক্রিয়ায় উৎপন্ন হয়।

## ব্যবহার
এসিটাইলেশন বিক্রিয়ার জন্যে এসিটাইল ক্লোরাইড ব্যবহার করা হয়।

## তথ্যসূত্র

বিষয়শ্রেণী:এসাইল মূলক
বিষয়শ্রেণী:এসাইল ক্লোরাইড
বিষয়শ্রেণী:২টি কার্বন পরমাণু সহ জৈব যৌগ
প্রোপানয়েল ক্লোরাইড

**প্রোপানয়েল ক্লোরাইড** হচ্ছে একটি তিন-কার্বন শৃঙ্খল যুক্ত এসাইল ক্লোরাইড। এটা এসাইল ক্লোরাইডের চারিত্রিক বৈশিষ্ট্য প্রদর্শন করে।

এটা বর্ণহীন,  ক্ষয়কারী,  উদ্বায়ী তরল।

এটি জৈব সংশ্লেষণের জন্য একটি বিকারক হিসাবে ব্যবহৃত হয়। প্রাপ্ত কাইরাল অ্যামাইড এবং এস্টারগুলিতে, মিথিলিন প্রোটনগুলি ডায়াস্টেরিওটোপিক।

## সংশ্লেষণ
প্রোপিনাইল ক্লোরাইড শিল্পগতভাবে ফসজিনের সাথে প্রোপিয়নিক অ্যাসিডের ক্লোরিনেশন দ্বারা উত্পাদিত হয় :

CH3CH2CO2H  + COCl2 → CH3CH2COCl +  HCl  +  CO2

## তথ্যসূত্র

বিষয়শ্রেণী:এসাইল ক্লোরাইড
হেক্সানয়েল ক্লোরাইড

**হেক্সানয়েল ক্লোরাইড** হচ্ছে একটি ছয়-কার্বন এসাইল ক্লোরাইড যৌগ যা জৈব সংশ্লেষণে বিক্রিয়ক হিসেবে ব্যবহৃত হয়।
## তথ্যসূত্র

বিষয়শ্রেণী:এসাইল ক্লোরাইড
সুকোমল বড়ুয়া

**সুকোমল বড়ুয়া** (জন্ম: ১৯৫৫) হলেন একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের পালি ও বুড্ডিস্ট স্টাডিজ বিভাগের অধ্যাপক। শিক্ষাক্ষেত্রে অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা ২০০৬ সালে একুশে পদকে ভূষিত করে।

## প্রারম্ভিক জীবন
সুকোমল বড়ুয়া ১৯৫২ সালে চট্টগ্রাম জেলার সাতকানিয়া উপজেলার ঢেমশা গ্রামে জন্মগ্রহণ করেন। তার পিতা গণেশচন্দ্র বড়ুয়া ও মাতা বুদ্ধিমতি বড়ুয়া। তিনি পিতামাতার তৃতীয় সন্তান।

## কর্মজীবন
বড়ুয়া রাঙ্গুনিয়া কলেজে প্রভাষক পদে যোগদানের মাধ্যমে তার কর্মজীবন শুরু করেন। তিনি রাঙ্গুনিয়া হাসিনা জামাল ডিগ্রি কলেজের প্রতিষ্ঠাতা অধ্যক্ষ ছিলেন। পরবর্তী কালে তিনি ঢাকা বিশ্ববিদ্যালয়ের পালি ও বুড্ডিস্ট স্টাডিজ বিভাগের অধ্যাপক হিসেবে যোগ দেন।

## ব্যক্তিগত জীবন
বড়ুয়ার কন্যা সংঘমিত্রা বড়ুয়া মানসী। মানসী ঢাকা বিশ্ববিদ্যালয়ে 'সুকোমল বড়ুয়া স্বর্ণপদক' চালু করেন। তিনি ২০১৪ সালে চার লাখ টাকার একটি ট্রাস্ট ফান্ড গঠন করেন এবং এই ফান্ডের আয় থেকে প্রতি বছর পালি ও বুড্ডিস্ট স্টাডিজ বিভাগের স্নাতকোত্তর চূড়ান্ত পরীক্ষায় সর্বোচ্চ নম্বরপ্রাপ্ত শিক্ষার্থীকে এই স্বর্ণপদক প্রদান করা হয়। ২০১৬ সালে এই ফান্ডের আকার দাঁড়ায় ১০ লাখ টাকায়।

## গ্রন্থতালিকা
* পালিভাষা সাহিত্য: ছন্দ ও অলঙ্কার
* পালি সাহিত্যে ধষ্মপদ
* কোসল ও মার সংযুক্ত

## তথ্যসূত্র

## বহিঃসংযোগ

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম জেলার শিক্ষাবিদ
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী বৌদ্ধ
বিষয়শ্রেণী:শিক্ষা ও গবেষণায় একুশে পদক বিজয়ী
বিষয়শ্রেণী:বাঙালি লেখক
বিষয়শ্রেণী:বাংলাদেশী শিক্ষাবিদ
বিষয়শ্রেণী:একুশে পদক বিজয়ী
রাজা রামকৃষ্ণ

**মহারাজা রামকৃষ্ণ সান্যাল** হলেন সাতৈর বা সান্তোলের রাজা । তিনি বারো ভুঁইয়াদের মধ্যে অন্যতম। তিনি বিদ্যোৎসাহিত ও পুণ্যকীৰ্ত্তির জন্য সুবিখ্যাত ছিলেন। তার রাজ্যের অধিকাংশ এখন ফরিদপুরের অন্তর্গত। সংস্কৃতে ইহাকে সাস্তালি বলা হত। সাস্তালি বৈদিক ব্ৰাহ্মণের একটি প্রধান সমাজ । বাঙ্গালা ভাষায় ইহাকে সাতৈর, সতৈল বা সাতোড় প্রভৃতি নানা নাম দেওয়া আছে। পরে সাতৈরের সে নাম বা রাজপ্রতিপত্তি চলে যায়।

## বংশ

সামসউদ্দীন ইলিয়াস যখন বাঙ্গলার  সুলতান (১০৩৯-৫৮) ছিলেন তখন তিনি বিশিষ্টভাবে দুইজনের সাহায্য পান। যাদের উভয়ই বারেন্দ্র ব্রাহ্মণ।তারা হলেন শিখাই সান্যাল ও সুবুদ্ধি ভাদুড়ী। উভয়েরই খাঁ উপাধি ও বিস্তীর্ণ জমিদারী হয়েছিল। সুবুদ্ধির বংশধরেরা ভাদুড়ী চক্র বা ভাতুড়িয়া পরগণার জমিদারী পান । এই বংশীয় রাজা গণেশ বঙ্গের স্বাধীন রাজা হয়েছিলেন । শিখাই বা শিখিবাহন সান্যালের পুত্র বলাই সাতোড়ে  রাজা হন। টোডরমল্ল এই বংশীয় রাজা রামকৃষ্ণ সান্যালকে সামন্ত নৃপতি বলে স্বীকার করেন এবং তিনি ভাতুড়িয়ার জমিদার হ্রাস করিয়া সাতোড়ের বিস্তৃতি ও প্রতিপত্তি বৃদ্ধি করে দেন। এইরূপে ভাতুড়িয়ার জমিদারী হ্রাস করা হয়েছিল বলে সেখানকার ভূস্বামী দ্বাদশ ভৌমিকের অন্যতম বলে স্বীকৃত হন না। নতুবা আকবরের পূৰ্বে ভাতুড়িয়ার অধিপতি একজন প্রধান ভৌমিক ছিলেন। 

## বংশধর
তার স্ত্রী ছিল চারজন। তবে অনেক উপপত্নী ও ছিল। তিনি অল্প বয়সে গত হন। তার দ্বিতীয় স্ত্রীর একটি কন্যা সন্তান হয়। ১৭২০ সালে একুশ বছর বয়সে নিঃসন্তান বিধবা হয়ে তিনি পরবর্তী সাতসট্টি বছর অসাধারণ যোগ্যতাসহ রাজ্য শাসন করেন।মহারাজা রামকৃষ্ণ সান্যালের পত্নী রাণী সর্বাণী দেবীর মৃত্যুর পর এই রাজ্য নাটােরের রামজীবনের সহিত বন্দোবস্ত হয়।

## তথ্যসূত্র

রা
রা
কৃষিবিদ ইনস্টিটিউশন বাংলাদেশ

**কৃষিবিদ ইনস্টিটিউশন বাংলাদেশ** *(কেআইবি)* বাংলাদেশের কৃষিবিদ পেশাজীবীদের জাতীয় সংগঠন।

## ইতিহাস
কৃষি স্নাতকদের একটি দল রাজশাহী বিশ্ববিদ্যালয়ে অনুষ্ঠিত একটি বিজ্ঞানী সম্মেলনে মিলিত হয়ে একটি সমিতি গঠন করেন যার নাম দেন *ইষ্ট পাকিস্তান এগ্রিকালচারাল এসোসিয়েশন*। বাংলাদেশ স্বাধীন হওয়ার পর ১৯৭২ সালের ২ জানুয়ারি কৃষি ভবন প্রাঙ্গনে বিশেষ সাধারণ সভায় এর নাম পরিবর্তন করে *বাংলাদেশ কৃষিবিদ সমিতি* নামকরণ করা হয়। পরে ২০ জানুয়ারি ১৯৮১ সালে আবার নাম পরিবর্তন করে “বাংলাদেশ কৃষিবিদ ইনস্টিটিউশন” করা হয়।

## কার্য্যক্রম
কৃষিবিদ সম্মিলন সহ কৃষি দিবস উপলক্ষ্যে নানা কার্য্যক্রম পরিচালনা করে থাকে। সমাজকল্যাণমূলক নানা কাজও করে থাকে।

## তথ্যসূত্র

বিষয়শ্রেণী:কৃষিবিদ
বিষয়শ্রেণী:বাংলাদেশে বিজ্ঞান ও প্রযুক্তি
বিষয়শ্রেণী:পেশাজীবী সংগঠন
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের কৃষি গবেষণা প্রতিষ্ঠান
বিষয়শ্রেণী:বাংলাদেশ ভিত্তিক বাণিজ্য সমিতি
২০১৮-এ ভারত

২০১৮ সালে ভারতে সংঘটিত ঘটনাবলির সংক্ষিপ্ত সার এটি।

## রাষ্ট্রীয় দায়িত্বে যারা
*প্রধানমন্ত্রী - নরেন্দ্র মোদি
*রাষ্ট্রপতি - রাম নাথ কোবিন্দ
*উপ রাষ্ট্রপতি - ভেংকাইয়া নাইডু

## ঘটনাবলি

### জানুয়ারি
*১ জানুয়ারি - দিল্লিতে ইতিহাসের ভয়াবহতম কুয়াশায় দৃষ্টিসীমা শুন্যের কোঠায় নেমে আসে। 
*৬ জানুয়ারি - জম্মু কাশ্মীরে আইইডি বিস্ফোরণে চার পুলিশ সদস্য নিহত। 

### আগস্ট
* ৬ আগস্ট - প্রবল বর্ষপাতে কেরালায় বন্যার সৃষ্টি হয়।
* ১৬ আগস্ট - সাবেক প্রধানমন্ত্রী অটল বিহারী বাজপেয়ী ৯৩ বছর বয়সে মৃত্যুবরণ করেন।

### অক্টোবর
* ৬ অক্টোবর - উত্তর প্রদেশে ট্রেন লাইনচ্যুত হয়ে অন্তত ৫ জন নিহত,  ৩০ জন আহত।

## মৃত্যু

* ১৫ জানুয়ারি - আভা মুখার্জী,  টেলিভিশন ও চলচ্চিত্র অভিনেত্রী।
* ৬ আগস্ট - অটল বিহারী বাজপেয়ী, সাবেক প্রধানমন্ত্রী।
* ১৩ আগস্ট - সোমনাথ চট্টোপাধ্যায়, সাবেক এমপি ও লোকসভা স্পিকার। 
* ২৩ আগস্ট - কুলদীপ নায়ার,  সাংবাদিক।
* ৩০ ডিসেম্বর - মৃণাল সেন, বাঙালি চলচ্চিত্রনির্মাতা।
* ৩১ ডিসেম্বর - কাদের খান - বলিউড অভিনেতা।

## তথ্যসূত্র

বিষয়শ্রেণী:২০১৮-এ ভারত
বিষয়শ্রেণী:দেশ অনুযায়ী ২০১৮
বিষয়শ্রেণী:২১শ শতাব্দীর বছরে ভারত
বিষয়শ্রেণী:২০১০-এর দশকে ভারত
বিষয়শ্রেণী:২০১৮-এ এশিয়া
ঘূর্ণিঝড় মেঘ

**ঘূর্ণিঝড় মেঘ** একটি ক্রান্তীয় ঘূর্ণিঝড় যা ২০১৫ সালে সংঘটিত হয়। এটি ইয়েমেনে আঘাতকারী সবথেকে বাজে ঝড় যা সকত্রা দ্বীপে আঘাত হানে। এই একই দ্বীপে ঘূর্ণিঝড় চপলা এর আগে আঘাত হানে। ঘূর্ণিঝড় মেঘ ৫ নভেম্বর পূর্ব আরব সাগরে গঠিত হয়ে ঘূর্ণিঝড় চপলার পথ অনুসরণ করে।  ঝড়টি উত্তরে সরে গিয়ে পশ্চিমে চলা শুরু করে এবং উষ্ণপানির তাপমাত্রায় শক্তিশালী হয়ে ওঠে। সাত নভেম্বর কেন্দ্রে চোখ গঠন করে পরিপক্ব ঘূর্ণিঝড়ে রূপ নেয়। এটা দ্রুত সকুত্রার উত্তর উপকূলে আঘাত হানে।

## নামকরণ
এশিয়া-প্রশান্ত মহাসাগরীয় অঞ্চলের সাগর তীরের আট দেশের আবহাওয়া দপ্তর ও বিশ্ব আবহাওয়া সংস্থার দায়িত্বপ্রাপ্ত প্যানেলের তালিকা অনুযায়ী এ ঘূর্ণিঝড়ের নাম দেওয়া হয়েছে ‘ঘূর্ণিঝড় মেঘ’। ঘূর্ণিঝড় মেঘ নামটি প্রস্তাবকারী দেশ হচ্ছে ভারত।

## বর্ণনা
মেঘ এমনই সময়ে আঘাত করে যখন সকুত্রার অধিবাসীরা পূর্ববর্তী সাইক্লোন চপলার কারণে নিরাপদ আশ্রয় থেকে ফিরতে শুরু করেছে। ভারী বর্ষণ এবং তীব্র বায়ুপ্রবাহে ৫০০ বাড়ি ধ্বংস এবং প্রায় ৩০০০ ঘরবাড়ি ক্ষতিগ্রস্ত হয়। ঝড়ে ৭৫০ টি মাছধরার নৌকা ক্ষতিগ্রস্ত হয় এবং দ্বীপবাসী বিদ্যুৎ সংকট দেখা দেয়। সকুত্রা দ্বীপের ১৮ জন মারা যায় এবং ৬০ জন আহত হয়। ক্ষতিগ্রস্ত দ্বীপের সহায়তায় আন্তর্জাতিক সম্প্রদায় রিলিফ পণ্য এবং স্বাস্থ্যকর্মীর দল প্রেরণ করে। মেঘের কারণে উত্তর সোমালিয়ায় বজ্রবৃষ্টি হয় ফলে গবাদি পশু মারা যায় এবং অনেক শিক্ষাপ্রতিষ্ঠান ক্ষতিগ্রস্ত হয়। সবশেষে ঝড়টি ইয়েমেনে ক্ষুদ্রবৃষ্টির মাধ্যমে ঝরে পড়ে।

## তথ্যসূত্র

বিষয়শ্রেণী:২০১৫-এ ঘূর্ণিঝড়
বিষয়শ্রেণী:অত্যন্ত প্রবল ঘূর্ণিঝড়
বিষয়শ্রেণী:২০১৫ উত্তর ভারত মহাসাগর ঘূর্ণিঝড় মৌসুম
২০১৮–১৯ অস্ট্রেলিয়া ক্রিকেট দলের সংযুক্ত আরব আমিরাত সফর

অস্ট্রেলিয়া ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য পাকিস্তানের বিরুদ্ধে সংযুক্ত আরব আমিরাত সফর করে, যা সেপ্টেম্বর থেকে অক্টোবর ২০১৮-এ অনুষ্ঠিত হয়। 

## দলীয় সদস্য

## চারদিনের খেলা:পাকিস্তান এ বনাম অস্ট্রেলিয়া

## টেস্ট সিরিজ
### ১ম টেস্ট

### ২য় টেস্ট

## টি২০আই সিরিজ
### সংযুক্ত আরব আমিরাত ব অস্ট্রেলিয়া

#### একমাত্র টি২০আই

### পাকিস্তান ব অস্ট্রেলিয়া
#### ১ম টি২০আই

#### ২য় টি২০আই

#### ৩য় টি২০আই

## তথ্যসূত্র

## বহিঃসংযোগ

বিষয়শ্রেণী:২০১৮-এ অস্ট্রেলীয় ক্রিকেট
বিষয়শ্রেণী:২০১৮-এ পাকিস্তানি ক্রিকেট
বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা
বিষয়শ্রেণী:অস্ট্রেলিয়া ক্রিকেট দলের পাকিস্তান সফর
বিষয়শ্রেণী:আন্তর্জাতিক ক্রিকেটে সংযুক্ত আরব আমিরাত সফর
গোলমাল (২০০৮-এর চলচ্চিত্র)

***গোলমাল*** স্বপন সাহা পরিচালিত একটি ২০০৮ সালের ভারতীয় বাংলা চলচ্চিত্র। বহু তারকা অভিনীত এই সিনেমায়  প্রসেনজিৎ চট্টোপাধ্যায়, টোটা রায়চৌধুরী, যীশু সেনগুপ্ত, প্রিয়াঙ্কা ত্রিবেদী ও বর্ষা প্রিয়দর্শিনী বিভিন্ন চরিত্রে অভিনয় করেছেন। এই চলচ্চিত্রটি মালয়ালম চলচ্চিত্র *থেনকাসিপট্টনাম* এর পুনর্নির্মাণ।

## কাহিনি সারাংশ
প্রলয় (প্রসেনজিৎ চট্টোপাধ্যায়) একজন অনাথ।যাকে কাকাবাবু (রজতাভ দত্ত) আশ্রয় দেয়। ঠিক সেভাবে তিনি অনাথ ভাই-বোন মৈনাক (টোটা রায়চৌধুরী) ও খুশিকেও (বর্ষা প্রিয়দর্শিনী) আশ্রয় প্রদান করেন। প্রলয়, মৈনাক এবং খুশি একসঙ্গে মানুষ হয়। ঠিক একটি পরিবারের মতো। তারা বড়ো হয়ে যাবার পর প্রলয় চাঁদনীকে (প্রিয়াঙ্কা ত্রিবেদী) ভালোবেসে ফেলে। চাঁদনী হলো স্থানীয় মস্তান ত্রিদিব বাবু-র (মৃণাল মুখোপাধ্যায়) কন্যা। প্রলয় ও মৈনাকের প্রায়সময়ই ত্রিদিব বাবুর চ্যালা-চামুন্ডদের সঙ্গে বচসা বাঁধে ও মারপিট লেগে থাকে। কাহিনিতে প্রবেশ হয় সঙ্গীতার (নম্রতা থাপা)। মৈনাক সঙ্গীতাকে ভালবাসে কিন্তু সঙ্গীতার প্রলয় এর প্রতি দুর্বলতা আছে। এ কথা জানতে পেরে প্রলয় ও মৈনাকের মাঝে ভুল বোঝাবোঝি তৈরী হয়। সিদ্ধার্থ (যীশু সেনগুপ্ত) খুশির কলেজে সহপাঠি। সে খুশিকে ভালোবাসলেও, তার প্রেম ব্যক্ত করার কোনো সুযোগ পাচ্ছিলনা। অবশেষে সে মৈনাক-প্রলয়ের কোম্পানিতে ম্যানেজার হিসেবে যোগ দেয়। কিছু ভুল বোঝাবোঝির কারণে সঙ্গীতার এটা মনে হয় যে প্রলয় তাকেই বিয়ে করবে, যদিও মৈনাকের মনে হয় যে প্রলয় ইতিমধ্যেই চাঁদনীকেই বিয়ে করবে বল স্থির হয়ে গেছে। এই এলোমেলো অবস্থায় হাস্য-দৃশ্য ততক্ষণ অবধি অব্যাহত থাকবে যতোক্ষণ না সবার কাছে এই জগাখিচুড়িটা শেষমেষ পরিষ্কার হয়।

## শ্রেষ্ঠাংশে
* প্রসেনজিৎ চট্টোপাধ্যায় প্রলয় চরিত্রে
* টোটা রায়চৌধুরী মৈনাক চরিত্রে 
* যীশু সেনগুপ্ত সিদ্ধার্থ চরিত্রে
* প্রিয়াঙ্কা ত্রিবেদী চাঁদনী ঘোষাল চরিত্রে
* বর্ষা প্রিয়দর্শিনী খুশি চরিত্রে
* রজতাভ দত্ত কাকু চরিত্রে
* বিশ্বনাথ বসু
* নম্রতা থাপা সঙ্গীতা চরিত্রে
* মৃণাল মুখোপাধ্যায় ত্রিদিব ঘোষাল চরিত্রে
* অর্পিতা বেকার সঙ্গীতার কাকিমা চরিত্রে

## বৃন্দ
* **পরিচালক**- স্বপন সাহা
* **প্রযোজক** মুকুল সরকার
* **সঙ্গীত পরিচালক**- অশোক ভদ্র
* **লিরিক্স**- গৌতম সুস্মিত
* **চিত্রনাট্য** -মঞ্জিল বন্দ্যোপাধ্যায়
* **কাহিনি** -মঞ্জিল বন্দ্যোপাধ্যায় ও  সলিল কুমার নস্কর
* **সংলাপ**- মঞ্জিল বন্দ্যোপাধ্যায়
* **সিনেমাটোগ্র্যাফার** -দেব রাজন ও পি দেবরাজন
* **নৃত্য পরিকল্পনাকার** -জে শ্রীনু
* **একশন পরিচালক**- জুডো-রামু
* **শিল্প পরিচালক**- সমীর কুন্ডু
* **আবহ সঙ্গীত** - এসপি ভেঙ্কটেশ 
* **প্লেব্যাক সিঙ্গারr** -অলকা ইয়াগনিক, জুবিন গর্গ

## সঙ্গীত

## তথ্যসূত্র

## বহিঃসংযোগ
* gomolo.in 
*www.screenindia.com preview 

বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০৮-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:স্বপন সাহা পরিচালিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
বিষয়শ্রেণী:মালয়ালম চলচ্চিত্রের বাংলা পুনর্নির্মাণ